Ο **Νόρμαν Φρέντερικ Τζούισον** (*Norman Frederick Jewison*, 21 Ιουλίου 1926 -20 Ιανουαρίου 2024) είναι Καναδός σκηνοθέτης του κινηματογράφου, παραγωγός και σεναριογράφος, που σταδιοδρόμησε κυρίως στις ΗΠΑ. Σκηνοθέτησε αρκετές γνωστές ταινίες και υπήρξε τρεις φορές υποψήφιος για βραβείο Όσκαρ Καλύτερης Σκηνοθεσίας σε τρεις διαφορετικές δεκαετίες, με τα έργα *Ιστορία ενός Εγκλήματος* (1967), *Ο βιολιστής στη στέγη* (1971) και *Κάτω από τη λάμψη του φεγγαριού* (1987). Μερικές άλλες σημαντικές ταινίες του είναι: *Ο χαρτοπαίχτης* (1965), *Έρχονται οι Ρώσοι* (1966), *Υπόθεση Τόμας Κράουν* (1968), *Ιησούς Χριστός, Υπέρλαμπρο Άστρο* (1973), *Δικαιοσύνη για όλους!* (1979), *Η Αγνή του Θεού* (1985) και *Τυφώνας: Η αληθινή ιστορία* (1999).

Ο Τζούισον έχει παρουσιάσει σημαντικά κοινωνικά και πολιτικά θέματα σε όλη τη σταδιοδρομία του, καθιστώντας συχνά αμφιλεγόμενα ή σύνθετα ζητήματα προσβάσιμα στο γενικό κοινό. Εκτός από τις υποψηφιότητες για «Όσκαρ» έχει στο ενεργητικό του πολλές υποψηφιότητες για Χρυσή Σφαίρα, 1 βραβείο BAFTA, την «Αργυρή `Αρκτο» για την καλύτερη σκηνοθεσία στο Διεθνές Φεστιβάλ Κινηματογράφου Βερολίνου του 1987 και το Βραβείο Έρβιν Θάλμπεργκ στην 71η απονομή των Βραβείων «Όσκαρ».

Το 2003 ο Τζούισον τιμήθηκε με το Βραβείο Τεχνών του Θεάματος του Γενικού Κυβερνήτη του Καναδά για τις πολλές συνεισφορές του στην κινηματογραφική βιομηχανία του Καναδά.

Οικογένεια και σπουδές
----------------------

Ο Τζούισον γεννήθηκε στο Τορόντο. Γονείς του ήταν η Ντόροθυ-Αϊρήν (*Dorothy Irene*, το γένος Γουήβερ) και ο Πέρσυ Τζόζεφ Τζούισον, ο οποίος διατηρούσε ένα παντοπωλείο. Ο Νόρμαν πήγε γυμνάσιο στο Malvern Collegiate Institute. Μεγαλώνοντας, ήδη από τη δεκαετία του 1930 έδειξε κλίση προς την ερμηνεία και το θέατρο. Συχνά πιστεύεται ότι είναι Εβραίος εξαιτίας του επωνύμου του και του γεγονότος ότι μετέφερε στον κινηματογράφο τον *Βιολιστή στη στέγη*, αλλά στην πραγματικότητα είναι, όπως και οι πρόγονοί του, Χριστιανός Προτεστάντης. Υπηρέτησε στο Βασιλικό Καναδικό Ναυτικό το 1944-1945, κατά τον Β΄ Παγκόσμιο Πόλεμο, και μετά την απόλυσή του ταξίδεψε στον Νότο των Ηνωμένων Πολιτειών, όπου γνώρισε τις φυλετικές διακρίσεις, μια εμπειρία που επηρέασε το έργο του.

Ο Νόρμαν Τζούισον σπούδασε στο Κολέγιο Βικτωρίας του Πανεπιστημίου του Τορόντο, αποφοιτώντας το 1949. Ως φοιτητής συμμετείχε στη συγγραφή και τη σκηνοθεσία διάφορων θεατρικών παραστάσεων στο πανεπιστήμιο, αλλά και έπαιξε σε κάποιες από αυτές. Μετά την αποφοίτησή του εγκαταστάθηκε στο Λονδίνο, όπου εργάσθηκε σποραδικά ως συγγραφέας κειμένων για μια παιδική τηλεοπτική εκπομπή και ως κομπάρσος στο BBC, ενώ συμπλήρωνε τα οικονομικά του με διάφορες δουλειές «του ποδαριού». Μη βρίσκοντας πλέον επαρκή απασχόληση στη Μεγάλη Βρετανία, επέστρεψε στο Καναδά στα τέλη του 1951 και έγινε μαθητευόμενος παραγωγής στον CBLT του Τορόντο, που ετοιμαζόταν τότε να ξεκινήσει τον παλαιότερο αγγλόφωνο τηλεοπτικό σταθμό του Καναδά, τον CBC.

θάνατος
-------

Απεβίωσε στο σπίτι του στο Λος Άντζελες σε ηλικία 97 ετών στις 20 Ιανουαρίου 2024 .

Παραπομπές
----------

1. ↑  (Αγγλικά) *SNAC*. w6kp87pw. Ανακτήθηκε στις 9  Οκτωβρίου 2017.
2. ↑  «Encyclopædia Britannica» (Αγγλικά) biography/Norman-Jewison. Ανακτήθηκε στις 9  Οκτωβρίου 2017.
3. ↑  *filmportal.de*. d3c886c644384df6b6b5ebcfa6e708e8. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 13  Δεκεμβρίου 2014.
5. ↑  *CONOR.SI*. 23522659.
6. 1 2  www.acmi.net.au/creators/63221.
7. ↑  ggpaa.ca/award-recipients.aspx?year=all#results. Ανακτήθηκε στις 29  Μαρτίου 2021.
8. ↑  Ανακτήθηκε στις 6  Ιουνίου 2021.
9. ↑  «Norman Jewison». *IMDb*. Ανακτήθηκε στις 8 Αυγούστου 2016.
10. ↑  «Norman Jewison biography». Governor General's Performing Arts Awards Foundation. 2003. Ανακτήθηκε στις 6 Φεβρουαρίου 2015.
11. ↑  «Norman Jewison Film Reference biography». Filmreference.com. Ανακτήθηκε στις 4 Ιουνίου 2011.
12. ↑  *This Terrible Business has been Good to Me*. 27 Οκτωβρίου 2004. ASIN 1552632113.
13. ↑  «Jewison interview in CBCs "The Hour", May 27, 2009». Canadian Broadcasting Corporation. Ανακτήθηκε στις 4 Ιουνίου 2011.
14. ↑  Sears, Alex Asher· LoBrutto, Vincent (2008). «Norman Jewison Receives the ACE Golden Eddie Award». *American Cinema Editors*. Αρχειοθετήθηκε από το πρωτότυπο στις Φεβρουαρίου 18, 2008.
15. ↑  Byrge, Mike Barnes,Duane· Barnes, Mike· Byrge, Duane (22 Ιανουαρίου 2024). «Norman Jewison, Director of 'In the Heat of the Night' and 'Moonstruck,' Dies at 97». *The Hollywood Reporter* (στα Αγγλικά). Ανακτήθηκε στις 22 Ιανουαρίου 2024.

Εξωτερικοί σύνδεσμοι
--------------------

* Ο Νόρμαν Τζούισον στην IMDb
* Κλιπς από τις ταινίες του στο YouTube (πεντάλεπτη ανθολογία)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 112441627
* LCCN: n85376602
* ISNI: 0000 0001 0936 5135
* GND: 130074551
* SUDOC: 079043321
* BNF: cb13895645n (data)
* BIBSYS: 90877172
* ULAN: 500474614
* MusicBrainz: 63f88c38-cd04-48a7-94fa-f5e3301cfc3d
* NLA: 36025509
* NKC: pna2009505193
* BNE: XX944767
* CiNii: DA06408626

 |

 |